CELEX: 62016TA0401
Language: el
Date: 2020-09-09 00:00:00
Title: Συνεκδικασθείσες υποθέσεις T-401/16 και T-443/16: Απόφαση του Γενικού Δικαστηρίου της 9ης Σεπτεμβρίου 2020 — Ισπανία και Ιταλία κατά Επιτροπής (Γλωσσικό καθεστώς – Προκήρυξη γενικών διαγωνισμών για την πρόσληψη ερευνητών και επικεφαλής ομάδων – Γλωσσικές γνώσεις – Περιορισμός της επιλογής της δεύτερης γλώσσας των διαγωνισμών μόνο μεταξύ της γερμανικής, της αγγλικής και της γαλλικής γλώσσας – Προκριματική δοκιμασία γλωσσικής κατανόησης στην αγγλική γλώσσα – Γλώσσα επικοινωνίας – Κανονισμός αριθ. 1 – Άρθρο 1δ, παράγραφος 1, άρθρο 27 και άρθρο 28, στοιχείο στ', του ΚΥΚ – Δυσμενής διάκριση λόγω γλώσσας – Δικαιολόγηση – Συμφέρον της υπηρεσίας – Αναλογικότητα)

30.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/29
            
         
      Απόφαση του Γενικού Δικαστηρίου της 9ης Σεπτεμβρίου 2020 — Ισπανία και Ιταλία κατά Επιτροπής
      (Συνεκδικασθείσες υποθέσεις T-401/16 και T-443/16) (1)
      
      (Γλωσσικό καθεστώς - Προκήρυξη γενικών διαγωνισμών για την πρόσληψη ερευνητών και επικεφαλής ομάδων - Γλωσσικές γνώσεις - Περιορισμός της επιλογής της δεύτερης γλώσσας των διαγωνισμών μόνο μεταξύ της γερμανικής, της αγγλικής και της γαλλικής γλώσσας - Προκριματική δοκιμασία γλωσσικής κατανόησης στην αγγλική γλώσσα - Γλώσσα επικοινωνίας - Κανονισμός αριθ. 1 - Άρθρο 1δ, παράγραφος 1, άρθρο 27 και άρθρο 28, στοιχείο στ', του ΚΥΚ - Δυσμενής διάκριση λόγω γλώσσας - Δικαιολόγηση - Συμφέρον της υπηρεσίας - Αναλογικότητα)
      (2020/C 414/48)
      Γλώσσες διαδικασιών: η ισπανική και η ιταλική
      
         Διάδικοι
      
      
         Προσφεύγον στην υπόθεση T-401/16: Βασίλειο της Ισπανίας (εκπρόσωπος: S. Centeno Huerta)
      
         Προσφεύγουσα στην υπόθεση T-443/16: Ιταλική Δημοκρατία (εκπρόσωποι: G. Palmieri, επικουρούμενη από τον P. Gentili, avvocato dello Stato
      
         Καθής: Ευρωπαϊκή Επιτροπή (εκπρόσωποι στην υπόθεση T-401/16: G. Gattinara, D. Milanowska και N. Ruiz García και στην υπόθεση T-443/16: G. Gattinara και D. Milanowska)
      
         Αντικείμενο
      
      Προσφυγή δυνάμει του άρθρου 263 ΣΛΕΕ για την ακύρωση της προκήρυξης των γενικών διαγωνισμών EPSO/AD/323/16, για την κατάρτιση εφεδρικών πινάκων διοικητικών υπαλλήλων με καθήκοντα ερευνητή (AD 7) στους ακόλουθους τομείς: «1 — Ερευνητές: Δαπάνες της ΕΕ, καταπολέμηση της διαφθοράς — 2 — Ερευνητές: Τελωνειακές διαδικασίες και εμπορικές συναλλαγές, καπνός και προϊόντα παραποίησης/απομίμησης», και EPSO/AD/324/16, για την κατάρτιση εφεδρικών πινάκων διοικητικών υπαλλήλων με τα ακόλουθα καθήκοντα: «Ερευνητές (AD 9): επικεφαλής ομάδας» (ΕΕ 2016, C 187 A, σ. 1).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την προκήρυξη των γενικών διαγωνισμών EPSO/AD/323/16, για την κατάρτιση εφεδρικών πινάκων διοικητικών υπαλλήλων με καθήκοντα ερευνητή (AD 7) στους ακόλουθους τομείς: «1 — Ερευνητές: Δαπάνες της ΕΕ, καταπολέμηση της διαφθοράς — 2 — Ερευνητές: Τελωνειακές διαδικασίες και εμπορικές συναλλαγές, καπνός και προϊόντα παραποίησης/απομίμησης», και EPSO/AD/324/16, για την κατάρτιση εφεδρικών πινάκων διοικητικών υπαλλήλων με τα ακόλουθα καθήκοντα: «Ερευνητές (AD 9): επικεφαλής ομάδας».
               
            
                  2)
               
               
                  Η Ευρωπαϊκή Επιτροπή φέρει, πέραν των δικαστικών εξόδων της, και τα δικαστικά έξοδα στα οποία υποβλήθηκε το Βασίλειο της Ισπανίας, στην υπόθεση T-401/16, και τα δικαστικά έξοδα στα οποία υποβλήθηκε η Ιταλική Δημοκρατία, στην υπόθεση T-443/16.
               
            
         (1)  EE C 383 της 17.10.2016.